માનવમિત્ર, નવી દિલ્હી : આંખોની રોશની કમજોર થઇ જવી તે આજે સામાન્ય વાત બની ગઇ છે. પહેલાનાં સમયમાં તમે ક્યારે પણ કોઇ નાના બાળકને ચશ્માં આવ્યા હોય તેવુ નહી સાંભળ્યુ હોય પણ આજે તે જાણે સામાન્ય વાત બની ગઇ છે. આંખોનાં બગડવા પાછળ સૌથી વધુ મોબાઇલ અને કોમ્પ્યુટર સ્ક્રીન જવાબદાર છે. આજનાં સ્માર્ટફોનનાં જમાનામાં નાના બાળકોને પણ તેની લત લાગી જાય છે. આ આદત સમય જતા તમારી આંખોને ઘણું નુકસાન કરી શકે છે. આ નુકસાનથી બચવા તમારે તમારા ખાવા-પીવામાં ધ્યાન આપવાની જરૂર છે. ખાણી-પીણીમાં ધ્યાન આપવાથી વધતી સમસ્યાને રોકી જરૂર શકાય છે. સાથે લીલા ઘાસમાં મોર્નિંગ વૉક કરવાથી પણ આંખોને ઠંડક મળી રહે છે.